Baranie rohy

**Baranie rohy** (; , , ) je názov vrchu vo Vysokých Tatrách na Slovensku. Leží nad osadou Tatranská Lomnica, približne  severne od Popradu. Južným smerom stojí Téryho chata.

## Názov
Je odvodený zo susedstva s útvarmi, ktoré majú podobné pomenovanie nad Baraňou kotlinkou. Vyplýva aj z faktu, že má dva vrcholy, ktoré pripomínajú svojim tvarom zvieracie rohy.

## Poloha
Nachádza sa vo východnej polovici Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a zasahuje na katastrálne územie mesta Vysoké Tatry a obce Tatranská Javorina. Najbližšími sídlami sú juhovýchodne situovaná Tatranská Lomnica, južne sa nachádza Starý Smokovec, severozápadne Tatranská Javorina a severovýchodne Ždiar. Štít sa nachádza v Tatranskom národnom parku a v blízkosti jeho vrcholu sa stretávajú hranice národnej prírodnej rezervácie Javorová dolina, Dolina Bielej vody kežmarskej a Studené doliny.

## Opis
Baranie rohy ležia v hlavnom hrebeni Vysokých Tatier, medzi Ľadovým štítom () a Jahňacím štítom (). Charakteristická je rozsiahla vrcholová sutinová plošina, niekedy nazývaná *Barania galéria* (nad južnou stenou). Mohutný štít má dva vrcholy - hlavný juhovýchodný a *Baraňou škárou* oddelený severozápadný (nazývaný Vyšná Barania strážnica). Hlavný leží asi  od hlavného hrebeňa, preto patrí už do mohutnej rázsochy Lomnického štítu. Tá vedie juhovýchodným smerom a susedný Spišský štít () oddeľuje výrazné Baranie sedlo. 

Východne susedí Pyšný štít (), Lomnický štít (), Kežmarský štít () a Veľká Svišťovka (), severne sa nachádza Jastrabia veža (), Čierny štít (), Kolový štít (), Svinka () a Kopa brán (), západne Svišťovky (), Snehový štít (), Široká () a Ľadový štít () a južne Široká veža (), Slavkovský štít () a Prostredný hrot (). 
 
Baranie rohy sa týčia nad Čiernou dolinou,  Kotlinou Piatich spišských plies a Veľkou Zmrzlou dolinou Severne ležiacou Čiernou dolinou vodu odvádza Čierny potok do Javorinky v povodí Dunajca, južne sa nachádza Kotlina Piatich spišských plies, ktorou voda odteká Malým Studeným potokom a východne situovanou Veľkou Zmrzlou dolinou odteká Zeleným potokom do Kežmarskej Bielej vody v povodí rieky Poprad. Na vrchol nevedie značený turistický chodník. 

### Výhľady
Turisticky voľne neprístupný skalnatý vrchol umožňuje kruhový rozhľad. Viditeľné sú okolité vrcholy Vysokých Tatier a hrebeň Belianskych Tatier, pri vhodných podmienkach aj časť Popradskej kotliny, Nízke Tatry, Volovské vrchy, Slanské vrchy, Levočské vrchy, Oravské Beskydy a mnohé vrchy južného Poľska.

## Prístup
Baranie rohy patria k najľahšie dostupným, hoci neznačeným štítom nad . Normálny výstup vedie cez Baranie sedlo, na ktoré sa dá vystúpiť od Chaty pri Zelenom plese cez Veľkú Zmrzlú dolinu, alebo od Téryho chaty cez Kotlinu Piatich spišských plies len s horským vodcom. Podrobný rozpis horolezeckých ciest v juhozápadnej stene možno nájsť v externých odkazoch. Ďalšie sú vo východnej stene (napr. J. Brandobur, F. Kele, M. Mereš, R. Presler a A. Puškáš, IV, 1952).
 
Štít sa nachádza na území národných prírodných rezervácií a Tatranského národného parku, preto vrchol nie je voľne prístupný. Na neďaleký Lomnický štít vedie lanovka a k horským chatám značené turistické chodníky. 

; Chata pri Zelenom plese je prístupná:

* po  červenej turistickej značke:
** od severu zo Ždiaru cez Široké a Kopské sedlo a rázc. pri Veľkom Bielom plese
** od juhu zo Skalnatého plesa cez Veľkú Svišťovku
* po  žltej turistickej značke z rázc. Kežmarská Biela voda cez Dolinu Zeleného plesa

; Téryho chata je prístupná:

* po  zelenej turistickej trase:
** od juhovýchodu od Zamkovského chaty
** od severu z Tatranskej Javoriny cez Javorovú dolinu a Sedielko

## Galéria

Baranie Rogi.jpg |Z Kotliny Piatich spišských plies, popisy v poľštine.
Czarny Szczyt.jpg|Čierny štít a východná stena Baraních rohov aj *Vyšnej B. strážnice* (vrcholy v mrakoch).
Śnieżny Szczyt.JPG|Snehový štít, vpravo Baranie rohy.
Lodowy_Szczyt_a5.jpg|Zľava Kolový štít, zubatá skupina Pyšného štítu, Baranie rohy, Snehový štít a Ľadový štít.


## Referencie

## Pozri aj
* Vysoké Tatry
* Javorová dolina (národná prírodná rezervácia) 
* Dolina Bielej vody kežmarskej (národná prírodná rezervácia)
* Tatranský národný park
* Zoznam vrcholov vo Vysokých Tatrách

## Iné projekty

## Externé odkazy
* Poloha na turistickej mape
* Popis a trochu histórie 

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v okrese Poprad
Kategória:Vysoké Tatry (mesto)
Kategória:Tatranská Javorina